section_heading: Životopis
paragraph_text: Muhamed Bekir Kalajdžić je u Mostaru živio sa skupinom mladih bošnjačkih pisaca; Abdurezak Hivzi Bjelevac, Husein Dubravić, Salih-beg Bakamović, Mirhab Karišiković, Omer Balić i Muhamed Behlilović. Uz njihovu pomoć, Kalajdžić je 1. prosinca 1911. godine je u Mostaru s podružnicom u Trebinju osnovao prvu bošnjačku knjižaru i tiskaru.<ref><ref><ref><ref><ref> Ova skupina književnika je bila snažan sustav podrške Kalajdžiću kao izdavaču i mladom vlasniku trgovine. Dana 1. lipnja 1912. Kalajdžić je pokrenuo časopis Biser. Ovaj časopis se prvo tiskao kao mjesečnik, a 1913. i u dvomjesečnom obliku. Časopis je trebao biti nepolitička zamjena za propali politički časopis Behar.<ref> Jedan od najvažnijih poteza u Kalajdžićevom nakladničkom i uredničkom radu bilo je zapošljavanje pjesnika Muse Ćazima Ćatića koji je pisao poeziju i eseje za Biser, ali je dao i doprinos prijevodima brojnih turskih i arapskih studija i knjiga za Muslimansku knjižnicu koju je Kalajdžić osnovao.<ref><ref><ref> Glavna tema ovih publikacija bio je islam i bošnjačka kultura, ali i djela iz književnosti, didaktike i udžbenika.